[{"text_idx": "#000000", "text": "Madise juuli 2018. kokkuvo\u0303te (10)"}, {"text_idx": "#000001", "text": "Riistvara vs tarkvara startupid: mu\u0308u\u0308did ja tegelikkus"}, {"text_idx": "#000002", "text": "Ta\u0308pselt samamoodi nagu ilmataat unustas juuniks kuumuti to\u0308o\u0308le ja temperatuurid on ainult kasvanud, on seda sama teinud ka minu portfell. Head ajad on head! Po\u0303ud va\u0308ljas on nii suur, et laienes isegi tagatuppa mulle ja Click and Grow tomatid kuivasid a\u0308ra. Mingi vo\u0303imalus on, et mu olematu kastmisharjumus ma\u0308ngis ka rolli, aga lihtsam on ilma su\u0308u\u0308distada ja popim on see ka! Kes oleks arvanud, et Nexuse nimeline ba\u0308nd osutub Nostradamuse tagasitulekuks? Selle suve ta\u0308pseima ilmaennustuse tiitel la\u0308heb kindlasti neile:"}, {"text_idx": "#000003", "text": "Va\u0308ike puhkuseha\u0308kk ka seekord, kuidas tasuta aktiivselt puhata saab. Tegin juulis 4 pa\u0308eva aktiivset puhkust ja maato\u0308id Andruse Mahe- ja turismitalus . Neil on ligi 700 pealine lambakari ja majutuse osa ka. Diil siis selline, et aitan igapa\u0308evaselt mo\u0303ned tunnid to\u0308o\u0308d teha ja saan tasuta majutuse ja toitlustuse selle eest vastu. Mul mingid mo\u0303tted liiguvad kuklas kusagil 10 aasta pa\u0308rast vo\u0303i nii ise mingisugune maapiirkonna ettevo\u0303te pu\u0308sti panna ja osaliselt linnast va\u0308lja kolida ning niimoodi on va\u0308ga hea katsetada, et mis asi endale meeldida vo\u0303iks. Peremeestelt ku\u0308sisin ku\u0308simusi nende tootmise kohta, kuidas numbrid kokku jooksevad jne. Lambafarmi puhul kusagil sealkandis hakkab alles to\u0308o\u0308meeste palkamine a\u0308ra tasuma ja puhas toetuste va\u0308rk veel, oleks vaja ikka mitu tuhat lammast, et rohkem teenida ja passiivselt seda juba a\u0308ra ei tee. Hinnad nende lihal on ligi 2x ko\u0303rgemad kui Uus-Meremaa suurfarmide toodangul. Va\u0308ga mo\u0303nus aktiivne puhkus oli oli, grillisin avatud talude pa\u0308evadel pool pa\u0308eva lambalihhi ja ajasin seda na\u0308ost sisse. Seal oli veel 4 vabatahtlikku va\u0308lismaalt ka, 2 sakslast, prantslane ja mehhiklanna, mujal ka\u0308iaksegi niimoodi aktiivselt puhkamas, asjalikumad saavad taskuraha ka. Kindlasti tulevikus proovin teiste valdkondade taludes ka samamoodi poole kohaga sulaseks minna, mo\u0303nus on vahelduseks teistmoodi to\u0308o\u0308d teha ja teises keskkonnas olla."}, {"text_idx": "#000004", "text": "Jah ma olen varastanud ko\u0303ik enda Siauliai aktsiad! Kuidas muidu soetushind 0 tuleks?"}, {"text_idx": "#000005", "text": "Cleveron paneb ja\u0308tkuvalt hullu, esimesel poolaastal tehti \u20ac18 miljonit ka\u0308ivet ja \u20ac2 miljonit kasumit, allikas, teise kvartali ka\u0308ive kasvas ligikaudu kaks korda vo\u0303rreldes esimesega ja eelmise aasta numbrid on juba poolaastaga u\u0308le tehtud ko\u0303vasti. Kusjuures uus tehas on alles valmimas siin suve lo\u0303pus ja see vo\u0303iks vo\u0303imaldada veel ligi kolm korda ka\u0308ivet kasvatada praegustelt numbritelt, praegu on ettevo\u0303tte arenduskeskus 3000 m2, uue tehasega tuleb kokku 10 500 m2. Turule tuldi uute nutipostkastidega Cleverpod, rohkem infot siin: mis aitab klientidel oluliselt aega sa\u0308a\u0308sta kulleritega suhtlemiselt. Kes ikka viitsib 2-4 tunni ta\u0308psuse tuleku jaoks kodus passida tu\u0308hjalt? Kortermajadele oli sarnane lahendus juba varem olemas. Kui teil veel pole, siis no\u0303udke kindlasti korteriu\u0308histult vo\u0303i tellige, teeb elu palju lihtsamaks! (peab na\u0308puotsaga mu\u0308u\u0308gijuttu ka tegema) Muideks Cleveroni numbrid on juba paremad kui Taxifyl u\u0308kssarviku 1B diili lukku lu\u0308u\u0308es! Rohkem infot Cleveroni kohta: "}, {"text_idx": "#000006", "text": "Ampleri poolaasta ka\u0308ive oli ligi \u20ac1,5 miljonit ja aasta peale tuleb kokku vast sinna 2,5m kanti. Valmistutakse juba ja\u0308rgmise hooaja rattamu\u0308u\u0308giks vaikselt, tahetakse ja\u0308rgmine hu\u0308pe ka\u0308ibes a\u0308ra teha. Tokeni hind on ka vaikselt kasvanud \u20ac1,9 peale ehk aastaga ligi 90%. Minu paberil va\u0308a\u0308rtuse kasv selle ettevo\u0303ttega on juba u\u0308le \u20ac100k."}, {"text_idx": "#000007", "text": "Siidrikoja kampaania saime lukku, kokku tuli indikatsioone napilt u\u0308le \u20ac1 miljoni eest ja laekus \u20ac953 000 kanti. Senine suurim Eesti u\u0308hisrahastuskampaania o\u0303nnestus kokku panna kui LeapIni mitte arvestada, kelle \u20ac1,25 miljonist pani milku u\u0308ks Jaapani riskifond. Ise naudin suve ikka vahest mo\u0303ne Snoobi vo\u0303i Hipsteriga ja va\u0308ljas ka\u0308ies alati ku\u0308sin neid baaridest. Va\u0308ga head joogid neil! Mo\u0303ne na\u0308dala jooksul peaks kauplemine avanema."}, {"text_idx": "#000008", "text": "Tankeri kampaania sulgus ka hiljuti, indikatsioone tuli \u20ac825k eest vs 500k maksimumpiir. Suurendati kaasatava summa mahtu, kuni \u20ac5k ma\u0308rkinud saavad investeerida kogu ulatuses. Teisiso\u0303nu sisuline u\u0308lema\u0308rkimine ja\u0308i a\u0308ra, no\u0303udlus sai rahuldatud ja spekulatiivsel rahal on va\u0308hem pointi praegu investeerida, nu\u0308u\u0308d on va\u0308iksemat hu\u0308pet oodata kui algse \u20ac500k piiri pealt. To\u0303ena\u0308oliselt kuhugi sinna \u20ac700k kanti vo\u0303i veidi peale kaasavad. Ma usun ku\u0308ll, et peale seda rahastusvooru uue tootmishoone ja taproomiga ning ligi 400 investori toel on Tankeril ko\u0303ik vo\u0303imalused olemas vo\u0303istelda Po\u0303hjalaga Eesti suurima craft tootja tiitli nimel ja laiendada ka eksporti oluliselt. Ja nende puhul ei la\u0308he kasum va\u0308lismaale nagu suurtootjatel, vaid sellest vo\u0303idab ka lisaks asutajatele ku\u0308llaltki lai investorite ring."}, {"text_idx": "#000009", "text": "LeapIn Funderbeamist on ja\u0308rjekordne ettevo\u0303te mu portfellis, mis on 100% kasvu a\u0308ra teinud. Alla aastaga! Nad teevad va\u0308ike-ettevo\u0303tjate ja oma OU\u0308 alt toimetavate digitaalsete nomaadide ja professionaalide elu oluliselt lihtsamaks lahendades ettevo\u0303tte haldamise ja raamatupidamisega seotud probleeme, inimestel u\u0308le maailma lihtsalt EUs tegutsev ettevo\u0303te pu\u0308sti panna. Praeguseks on ettevo\u0303ttel juba u\u0308le 1500 maksva kliendi ja ja\u0308rgneva 1-2 kuu jooksul jo\u0303utakse \u20ac100k kuuka\u0308ibeni. Ettevo\u0303tte klientide kuuka\u0308ibed ulatuvad kokku juba ku\u0308mnete miljoniteni."}, {"text_idx": "#000010", "text": "Frank.ai\u2018l nii ha\u0308sti ei la\u0308he praegu, tootel on ja\u0308tkuvalt mitmeid bug\u2019e ja pole pa\u0308ris valmis, brutoka\u0308ive langes seeto\u0303ttu $28k peale. Juulist hakkas neil toimetama 5 liikmeline Pakistani seeniorarendajate tiim, eks ole na\u0308ha kuidas selle projektiga la\u0308heb, teoorias vo\u0303ib nagu areng kiireneda, aga vo\u0303ivad ka na\u0308ppu lo\u0303igata. Kaalutakse ka strateegilisi M&A vo\u0303imalusi. Tokeni hind on langenud ligi 25% ja ka\u0308ive va\u0308ike ja\u0308relturul."}, {"text_idx": "#000011", "text": "Mo\u0303ned po\u0303hjused ka, miks mul ligi 90% portust kasvuettevo\u0303tetes on. Siin on tihti kordajad ja hinnatasemed oluliselt, kordades odavamad kui mujal ja need mis rahastuse kokku saavad on ikkagi pa\u0308ris heas seisus kasvuettevo\u0303tted. Meil siin kapitali oluliselt va\u0308hem ja keskmine idu mis lebolt kaasaks USAs, Hiinas vo\u0303i Euroopas pappi ja\u0308a\u0308b siin enamasti ilma. Suudetakse palju va\u0308hemaga hakkama saada ja see to\u0303stab eduvo\u0303imalust. Nt Ampler oli juba kasumlikkuse piiri peal eelmine aasta, ka\u0308ivet oli ette na\u0308idata ja selleks ajaks suur osa riske on mo\u0308o\u0308das. Teisest ku\u0308ljest aga vaevalt see hinnaerinevus nii pikalt nii suurelt ja\u0308tkub, meil paugutavad kasvavad tehnoloogiaettevo\u0303tted ikka va\u0308ga vo\u0303imsalt. Taxify on kuulu ja\u0308rgi juba uut vooru ette valmistamas ko\u0303rgemalt mitme miljardi pealt ja to\u0303ena\u0308oliselt tuleb la\u0308hiaastatel u\u0308kssarvikuid veel juurde, mitmed on veel seal la\u0308hedal. Samuti Funderbeami tuleb UK ettevo\u0303tteid juba su\u0308gisel to\u0303ena\u0308oliselt. Praegu Siidrikoja ja Tankeri Eesti mo\u0303istes suurte voorude lisandumised to\u0303id lisahuvi ka teiste vastu seal ja mainitud su\u0308ndmused vo\u0303iks hinnavahesid veelgi va\u0308hendada. Mingi hetk hakkab siinne majandusajakirjandus ka rohkem kajastama Funderbeami kasvuettevo\u0303tteid, praegu jooksvalt vanu olijaid ei kajastatagi, kuigi sarnase suurusega Skanod, Arcod ja Baltikad ka\u0308ivad pidevalt la\u0308bi, see vo\u0303iks ka toetada. Oli juba aasta tagasi seda ette na\u0308ha ja julgesin seeto\u0303ttu suurelt vo\u0303tta. Nii ha\u0308id vo\u0303imalusi leiab ikka harva kus turg teemast ei teagi vo\u0303i alusetult liiga palju kardab ja samas ha\u0308id ettevo\u0303tteid on odavalt saada ja olulisi su\u0308ndmusi tulemas, mis nende huvi ja no\u0303udlust ning nende hinnataset to\u0303stavad. On kenasti a\u0308ra tasunud, see aasta portu taas ligi 30-40% u\u0308leval juba kui Cleveroni pa\u0308ris konservatiivselt hinnata. Vo\u0303iks ka ko\u0303rgemalt. Muidugi riske on rohkem kui bo\u0308rsil ja sisenemine-va\u0308ljumine keerulisem, aga kui tahta USA bo\u0308rsi likviidsust, siis saad USA bo\u0308rsi hinnataseme ka kaasa, ko\u0303ike head korraga ei saagi. Ma valin ko\u0303rgema riskiga ko\u0303rgema tootluse."}, {"text_idx": "#000012", "text": "Davai, lo\u0303pp tuleb lu\u0308hike. Nagu u\u0308tlesid omal ajal kuulsad a\u0308rikaksikud: Olge mo\u0303nusad, ongi ko\u0303ik!"}, {"text_idx": "#000013", "text": "Madise juuli-august 2023 kokkuvo\u0303te (9)"}, {"text_idx": "#000014", "text": "Madise juuni 2023 kokkuvo\u0303te (37)"}, {"text_idx": "#000015", "text": "Madise mai 2023 kokkuvo\u0303te (32)"}, {"text_idx": "#000017", "text": "\u201cMadise juuli 2018. kokkuvo\u0303te\u201d on saanud 10 vastust"}, {"text_idx": "#000019", "text": "Kuidas funderbeami ja funwise tulusid deklareeritakse? Kas sinu arvates on nendesse keskkondadesse asja kui summad ja\u0308a\u0308vad mo\u0303ne saja euro piiridesse. Mo\u0303tlen oma mikroportfelli lisaks aktsiatele ja mintosele ca 10-20% nn must lambaid nende na\u0308ol tuua."}, {"text_idx": "#000020", "text": "Investeerimisotsused so\u0303ltuvad enda tootlusootusest, riskitaluvusest, ajahorisondist. Investeeri sinna, millest ha\u0308sti aru saad, mis sul vabalt magada laseb ja mida sul mo\u0303ne aastases vo\u0303i kasvuettevo\u0303tete puhul pigem u\u0308le 5 aastases perspektiivis vaja ei la\u0308he. Va\u0308ljuda on to\u0303ena\u0308oliselt keeruline ja seda eriti halval ajal.\nNooremana on okei rohkem riske vo\u0303tta veidi ja ko\u0303rgemat tootlust pu\u0308u\u0308da, kooliraha va\u0308ikeste summadega a\u0308ra maksta, niikuinii teenistus to\u0303useb ajaga ja teenid need summad tulevikus aina kiiremini, siis juba kogemust ka juures. Mul ka portfell veel pa\u0308ris seal maal ei ole kus tahaks teda na\u0308ha ja mul on igati okei rohkem riske vo\u0303tta, minu jaoks riski-tulu suhe igati hea enda portfelli puhul.\nMaksustamise kohta vastaks ja\u0308rgmine na\u0308dal, hetkel puhkusel."}, {"text_idx": "#000021", "text": "Investeerimisotsused so\u0303ltuvad enda tootlusootusest, riskitaluvusest, ajahorisondist. Investeeri sinna, millest ha\u0308sti aru saad, mis sul vabalt magada laseb ja mida sul mo\u0303ne aastases vo\u0303i kasvuettevo\u0303tete puhul pigem u\u0308le 5 aastases perspektiivis vaja ei la\u0308he. Va\u0308ljuda on to\u0303ena\u0308oliselt keeruline ja seda eriti halval ajal."}, {"text_idx": "#000022", "text": "Nooremana on okei rohkem riske vo\u0303tta veidi ja ko\u0303rgemat tootlust pu\u0308u\u0308da, kooliraha va\u0308ikeste summadega a\u0308ra maksta, niikuinii teenistus to\u0303useb ajaga ja teenid need summad tulevikus aina kiiremini, siis juba kogemust ka juures. Mul ka portfell veel pa\u0308ris seal maal ei ole kus tahaks teda na\u0308ha ja mul on igati okei rohkem riske vo\u0303tta, minu jaoks riski-tulu suhe igati hea enda portfelli puhul."}, {"text_idx": "#000023", "text": "Maksustamise kohta vastaks ja\u0308rgmine na\u0308dal, hetkel puhkusel."}, {"text_idx": "#000024", "text": "Ma\u0308letan, et sul oli varasemalt tesla aktsiaid. Praegu va\u0308ga head teise kvartali tulemused tulid va\u0308lja ja eile to\u0303usis aktsia u\u0308le 16%. Shortsellerid kaotasid u\u0308he pa\u0308evaga u1,1 miljardit xD. Ma ei saa aru miks nii palju hatereid tesla kallal on- oskad sa seda seletada? Pole u\u0308hegi teise aktsia puhul seda ta\u0308heldanud. Vo\u0303i see lihtslt lobito\u0308o\u0308 ehk. Ise uuesti teslat ei plaani juurde osta? Ma veel noob, aga soovitan silma peal hoida. Varsti nad kasumis ja aktsia hind rallib veelgi u\u0308les. Mulle meeldib ka tesla aktsia ko\u0303ikumised. Nii olen kallilt maha mu\u0308u\u0308nud ja vahepeal ja\u0308lle odavalt aktsiaid rohkemgi tagasi ostnud. Ma arvan, et teslast saab uus to\u0303usev ta\u0308ht nagu apple- tolle koguva\u0308a\u0308rtus on juba 1trillioni juures, aga noh see teine teema."}, {"text_idx": "#000025", "text": "Lisaks facebook langes 20%, ostsin end sinna sisse. Eks ta to\u0303useb u3-5 kuuga tagasi 20%+, siis mu\u0308u\u0308n maha."}, {"text_idx": "#000027", "text": "Need on nii ja\u0308lgitud ja popid ettevo\u0303tted, nii a\u0308ra analu\u0308u\u0308situd ko\u0303ikide turuosaliste poolt, et mingit turgu edestavat tootlust va\u0308ga ei oota neist. Oluline kasvupotentsiaal on hinnas sees, nad ei pea mitte kasvu na\u0308itama hinna to\u0303usmiseks, vaid nad peaks mitu aastat turu poolt oodatavat kasvu edestama, et aktsiahind oluliselt to\u0303useks. Igau\u0308ks teab, et nad kasvavad palju, kas mul on mingit siseinffi vo\u0303i next level analu\u0308u\u0308si, et nad kasvavad rohkem kui turg ootab? Kurat ei! Teslaga o\u0303nnestus ligi 50% kasumit saada 1-2 aastat tagasi kui $240 kandist ostsin ja $360 juures mu\u0308u\u0308sin, aga pigem kirjutan selle joppamise arvele kui enda oskuse arvele. Tesla puhul oli konkurentsisituatsioon ka oluliselt parem 2 aastat tagasi, nad olid po\u0303himo\u0303tteliselt ainsad elektrikate tootjad vo\u0303i va\u0308hemalt ko\u0303ige to\u0303siseltvo\u0303etavamad. Nu\u0308u\u0308d panevad enamus suuremaid autotootjaid ku\u0308mneid miljardeid la\u0308hiaastatel sisse elektrikate tootmiseks, neil on palju suuremad varasalved ja palju rohkem tootmise, tarnimise jne kogemusi ja Teslal vo\u0303ib minna keeruliseks. A\u0308kki Tesla on mingi hetk GoPRO, viimane oli samuti kultusettevo\u0303te mo\u0303ni aasta tagasi, aga siis eelis ja\u0308i vo\u0303rreldes teistega va\u0308iksemaks vo\u0303i kadus u\u0308ldse, haip haihtus ja samamoodi 90% aktsiahinnast... Pigem Tesla tulud ja\u0308tkavad siid kasvu veel paar aastat, aga mis edasi saab ja kas sellest piisab turu edestamiseks vo\u0303i u\u0308ldse aktsiahinna to\u0303usuks ma ku\u0308ll ei oska o\u0308elda. Vo\u0303ib vabalt edulooks saada ku\u0308ll ja loodan seda ise ka, aga panustada praeguselt hinnalt praegu ei taha sellele.\nPigem vaatan kohalikke va\u0308ikseid asju, mida tihti eriti ei ja\u0308lgitagi ja mille puhul turg vaatab, et ongi u\u0308ks suur risk ja viletsus. Nendest olen va\u0308gagi head tootlust saanud."}, {"text_idx": "#000028", "text": "Need on nii ja\u0308lgitud ja popid ettevo\u0303tted, nii a\u0308ra analu\u0308u\u0308situd ko\u0303ikide turuosaliste poolt, et mingit turgu edestavat tootlust va\u0308ga ei oota neist. Oluline kasvupotentsiaal on hinnas sees, nad ei pea mitte kasvu na\u0308itama hinna to\u0303usmiseks, vaid nad peaks mitu aastat turu poolt oodatavat kasvu edestama, et aktsiahind oluliselt to\u0303useks. Igau\u0308ks teab, et nad kasvavad palju, kas mul on mingit siseinffi vo\u0303i next level analu\u0308u\u0308si, et nad kasvavad rohkem kui turg ootab? Kurat ei! Teslaga o\u0303nnestus ligi 50% kasumit saada 1-2 aastat tagasi kui $240 kandist ostsin ja $360 juures mu\u0308u\u0308sin, aga pigem kirjutan selle joppamise arvele kui enda oskuse arvele. Tesla puhul oli konkurentsisituatsioon ka oluliselt parem 2 aastat tagasi, nad olid po\u0303himo\u0303tteliselt ainsad elektrikate tootjad vo\u0303i va\u0308hemalt ko\u0303ige to\u0303siseltvo\u0303etavamad. Nu\u0308u\u0308d panevad enamus suuremaid autotootjaid ku\u0308mneid miljardeid la\u0308hiaastatel sisse elektrikate tootmiseks, neil on palju suuremad varasalved ja palju rohkem tootmise, tarnimise jne kogemusi ja Teslal vo\u0303ib minna keeruliseks. A\u0308kki Tesla on mingi hetk GoPRO, viimane oli samuti kultusettevo\u0303te mo\u0303ni aasta tagasi, aga siis eelis ja\u0308i vo\u0303rreldes teistega va\u0308iksemaks vo\u0303i kadus u\u0308ldse, haip haihtus ja samamoodi 90% aktsiahinnast... Pigem Tesla tulud ja\u0308tkavad siid kasvu veel paar aastat, aga mis edasi saab ja kas sellest piisab turu edestamiseks vo\u0303i u\u0308ldse aktsiahinna to\u0303usuks ma ku\u0308ll ei oska o\u0308elda. Vo\u0303ib vabalt edulooks saada ku\u0308ll ja loodan seda ise ka, aga panustada praeguselt hinnalt praegu ei taha sellele."}, {"text_idx": "#000029", "text": "Pigem vaatan kohalikke va\u0308ikseid asju, mida tihti eriti ei ja\u0308lgitagi ja mille puhul turg vaatab, et ongi u\u0308ks suur risk ja viletsus. Nendest olen va\u0308gagi head tootlust saanud."}, {"text_idx": "#000030", "text": "Tore na\u0308ha, et inimesed kuulavad va\u0308he paremat kraami kui Metsagucci vo\u0303i mo\u0303ne muu Eesti \u201ctippra\u0308ppari\u201d mumble ra\u0308ppi vo\u0303i ta\u0308iesti sisutut kraami."}, {"text_idx": "#000033", "text": "Ega ma kuigi teadlikult muusikat ei ja\u0308lgi. Suvel on ikka aeg linnast va\u0308lja ka saada ja maaelu kohta ka\u0308ivad laulud on mo\u0303nusad. \u201cRulli rulli rulli,\u201d \u201cKaugel ku\u0308las,\u201d \u201cKiki Miki,\u201d \u201cSuvehommik Setumaal,\u201d \u201cMaalt\u201d jne"}, {"text_idx": "#000034", "text": "Kas sealne igihaljas tootlus la\u0308heb iga kuu uue tootluse pa\u0308he kirja vo\u0303i kuidas?\nMul na\u0308itab LHV iga kuu enam va\u0308hem samu numbreid."}, {"text_idx": "#000035", "text": "Mismo\u0303ttes uue tootluse pa\u0308he kirja? et varasemat kasumit arvestan iga kord nagu oleks samal kuul tekkinud? \ud83d\ude00 Loomulikult mitte. Aktsiate tulemusi nii pingsalt enam ei ja\u0308lgigi, nad kulgevad teosammul niikuinii vo\u0303rreldes kasvuettevo\u0303tetega.\nSee kuu oli va\u0308ga hea kuna Ampleri tokeni hind to\u0303mbas varasemast \u201cvastupanu tasemest\u201d 1,6 kandis la\u0308bi \u20ac1,9 juurde ehk tegi mulle ligi \u20ac25k paberil kasumit eelmise kuuga. Aga ei viitsinud seda ka blogisse kirja panna. Mo\u0303ned so\u0303brad lendavad full errorisse selle peale ja ei viitsi nendega sel teemal jaurata ja\u0308lle."}, {"text_idx": "#000036", "text": "Mismo\u0303ttes uue tootluse pa\u0308he kirja? et varasemat kasumit arvestan iga kord nagu oleks samal kuul tekkinud? \ud83d\ude00 Loomulikult mitte. Aktsiate tulemusi nii pingsalt enam ei ja\u0308lgigi, nad kulgevad teosammul niikuinii vo\u0303rreldes kasvuettevo\u0303tetega."}, {"text_idx": "#000037", "text": "See kuu oli va\u0308ga hea kuna Ampleri tokeni hind to\u0303mbas varasemast \u201cvastupanu tasemest\u201d 1,6 kandis la\u0308bi \u20ac1,9 juurde ehk tegi mulle ligi \u20ac25k paberil kasumit eelmise kuuga. Aga ei viitsinud seda ka blogisse kirja panna. Mo\u0303ned so\u0303brad lendavad full errorisse selle peale ja ei viitsi nendega sel teemal jaurata ja\u0308lle."}, {"text_idx": "#000038", "text": "Kas funderbeamis on la\u0308hiajal tulemas ka uusi raha kaasamisi vo\u0303i mo\u0303ni eelnev ettevo\u0303te plaanib juurde sealt kaasata (Ampler vms?)? Peale paari kuud sinu blogi lugemist on lo\u0303puks huvi ka minust vo\u0303itu saanud ja plaanis mingi osa portfellist suunata alustavatesse ettevo\u0303tetesse."}, {"text_idx": "#000039", "text": "Nad on minemas u\u0308le UK jurisdiktsiooni alla, nu\u0308u\u0308d vahepeal on seeto\u0303ttu va\u0308ike paus ja a\u0308kki augusti lo\u0303pus vo\u0303i su\u0308gisel peaks uusi ettevo\u0303tteid tulema ku\u0308ll raha kaasama. Samuti on vo\u0303imalik ja\u0308relturult seniste ettevo\u0303tete (sisuliselt) osalust ehk tokeneid osta."}, {"text_idx": "#000040", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]